Na temelju članka 28. Statuta Općine Sveti Juraj na Bregu ("Službeni glasnik Međimurske županije" broj 08/21.), Općinsko vijeće Sveti Juraj na Bregu na 3. sjednici održanoj 28. rujna 2021. godine, donijelo je

**Pravilnik o drugim izmjenama i dopunama**

**Pravilnika o pravima i obvezama korisnika stipendije**

**Općine Sveti Juraj na Bregu**

**Članak 1.**

Općinsko vijeće Općine Sveti Juraj na Bregu, na svojoj 3. sjednici, održanoj 30. rujna 2013. godine donijelo je Pravilnik o pravima i obvezama korisnika stipendije Općine Sveti Juraj na Bregu ("Službeni glasnik Međimurske županije" broj 15/13.), a na svojoj 11. sjednici održanoj 28. ožujka 2019. godine ("Službeni glasnik Međimurske županije" broj 04/19.).

**Članak 2.**

Članak 3. stavak 1. mijenja se i glasi:

„Stipendija se dodjeljuje za prvu i naredne više godine studija.“

**Članak 3.**

Članak 5. stavak 1. mijenja se i glasi:

„Pravo sudjelovanja na natječaju za dodjelu stipendija imaju studenti s područja Općine Sveti Juraj na Bregu koji ispunjavaju sljedeće uvjete:

* da su državljani Republike Hrvatske,
* čiji roditelji ili skrbnici imaju prebivalište na području Općine Sveti Juraj na Bregu najmanje pet (5) godina prije objave natječaja,
* da su završili najmanje srednjoškolsko obrazovanje,
* da su završili prvu godinu redovitog studija ili naredne više godine studija,
* čiji prosjek ocjena završnog razreda srednje škole uključujući i završni ispit ili državnu maturu iznosi najmanje 4,00, ako su upisali prvu godinu preddiplomskog studija i
* čiji je prosjek ocjena svih položenih ispita tijekom studija u prethodnim godinama iznosi najmanje 3,0.“

**Članak 4.**

Članak 7. stavak 1. mijenja se i glasi:

„Dokumenti koje je potrebno priložiti uz prijavu na natječaj su:

* prijavu za dodjelu stipendije,
* kratak životopis,
* presliku osobne iskaznice,
* uvjerenje o redovitom upisu, sukladno statutu ustanove, s naznakom naziva vrste upisanog studija te nazivom sveučilišnog studija, s naznakom smjera ili studijske grupe,
* potvrdu fakulteta o prosjeku ocjena položenih ispita, odnosno ovjerena preslika indeksa iz koje su vidljive sve ocjene položenih ispita,
* presliku svjedodžbe završnog razreda srednje škole i završnog ispita ili državne mature (samo za studente prve godine preddiplomskog studija),
* izjavu studenta da ne prima ni jednu drugu stipendiju,
* izjavu o broju članova zajedničkog kućanstva,
* uvjerenje o prebivalištu za sve članove kućanstva,
* potvrdu škole ili fakulteta o školovanju užeg člana obitelji,
* potvrdu poslodavca o prosjeku plaće za oba roditelja ili skrbnika za prethodno

tromjesečje, odnosno presliku rješenja o mirovini od Hrvatskog zavoda za mirovinsko osiguranje,

* potvrdu o visini dohotka za oba roditelja ili skrbnika za prethodnu kalendarsku

godinu po svim osnovama od Ministarstva financija - Porezna uprava,

* uvjerenje o nezaposlenim roditeljima ili skrbniku od Hrvatskog zavoda za zapošljavanje,
* potvrdu o sudjelovanju u Domovinskom ratu najmanje 90 dana za roditelja ili skrbnika od Ministarstva obrane - Odsjeka za poslove obrane,
* potvrdu za stalne korisnike novčane pomoći za roditelja ili skrbnika od Centra za socijalnu skrb,
* potvrdu za korisnike mirovine sa zaštitnim dodatkom za roditelje ili skrbnika od Hrvatskog zavoda za mirovinsko osiguranje i
* izjavu da je dijete bez jednog ili oba roditelja, dijete poginulih ili nestalih branitelja te da je dijete samohrane majke ili samohranog oca.“

**Članak 5.**

Članak 8. stavak 1. mijenja se i glasi:

„Bodovanje po osnovi uspjeha na studiju, po osnovi prihoda po članu kućanstva, po osnovi člana uže obitelji koji se školuje, po osnovi socijalnog statusa roditelja/skrbnika i uspjeha završnog razreda srednje škole, dodjeljuje se broj bodova prema slijedećim tablicama:

U istome članku tabela pod točkom 5. dodaje se i glasi:

„5. BODOVANJE NA TEMELJU USPJEHA – ZAVRŠNI RAZRED SREDNJE ŠKOLE

|  |  |
| --- | --- |
| PROSJEK OCJENA | BROJ POSTIGNUTIH BODOVA |
| 4,00 – 4.30 | 20 |
| 4,31 – 4.60 | 25 |
| 4,61 – 5.00 | 30 |

**Članak 4.**

Članak 15. stavak 3. mijenja se i glasi:

Korisnik stipendije dužan se javiti u Općini Sveti Juraj na Bregu u roku od mjesec dana nakon diplomiranja te predati presliku uvjerenje – potvrdu o završetku studija za koji je primao stipendiju. Ukoliko se korisnik stipendije zaposli u Republici Hrvatskoj te odradi barem onoliko godina koliko je primao stipendiju, oslobađa se obveze vraćanja stipendije. O zaposlenju u tom razdoblju mora se Općini Sveti Juraj na Bregu početkom svake godine podnijeti potvrda o zaposlenju.

Općina Sveti Juraj na Bregu ne obvezuje se korisniku stipendije pronaći posao za koji se korisnik školovao.

**Članak 6.**

Ostale odredbe Pravilnika o pravima i obvezama korisnika stipendije Općine Sveti Juraj na Bregu ("Službeni glasnik Međimurske županije" broj 15/13. i 04/19.)

**Članak 4.**

Druge izmjene i dopunePravilnika o pravima i obvezama korisnika stipendije Općine Sveti Juraj na Bregu stupaju na snagu osmog dana od dana objave u „Službenom glasniku Međimurske županije.“

KLASA: 604-02/19-01/01

URBROJ: 2109/16-03-21-2

Pleškovec, 28. rujna 2021.

 **PREDSJEDNIK**

 **OPĆINSKOG VIJEĆA**

 Anđelko Kovačić, v.r.